AlexejDobrolubov/national_council_slovak_2010 huggingface dataset:
48. schôdza NR SR - 3.deň - A. dopoludnia
Dátum: 2021-10-21
Poslanec: Krúpa, Juraj (OĽANO)
Druh vystúpenia: Vystúpenie s faktickou poznámkou

48. Ďakujem. Samozrejme, nič iné sme nemohli čakať od pána Blahu a ďalších, ktorí tu prišli s takýmto návrhom, ako je klasické prekrúcanie dejín. Ja len, tak si pre trošku zájdeme teda do tej histórie. Vy tu tak glorifikujete Rusko a Sovietsky zväz. Ja by som tak navrhol, že ak navrhujete vy teda tento pamätný deň, tak ja by som navrhol napríklad taký deň 22. september 1848, teda 22. september ako Pamätný deň zrady ruských vojsk. Meruôsme roky, keď bolo povstanie, tak boli očakávania, že Rusi nám prídu pomôcť. Vykašľali sa na nás, nehali nás tak. To isté sa zopakovalo potom v šesťdesiatom ôsmom, nehovoriac o Ribbentrop – Molotov, kde sa takisto na nás vykašlali. A áno, kolega spomínal ten pakt a tú dohodu, ktorú sme mali s Ruskom vtedy alebo čo to už bolo, Sovietsky zväz Stalinov, čiže tých príkladov, kedy nás Sovieti zradili, dokonca okupovali, je obrovské množstvo. Ja len, vy tu ste tu spomínali, že ako sa vtedy ako dejiny menili a ako sa aj tie niektoré strany, napríklad agrárna, točili doprava, tak vy ste toho absolútnym mementom a príkladom. Vy ste sa totálne otočili úplne inde, ako ste pôvodne išli do politiky. Vy už sa sami voláte, že národne-socialistická či aká strana. Vy už si sami dávate nejaké tie prívlastky. Tak kto sa kam obracia, kto sa kam prikláňa? Vy sa prikláňate presne k tomu extrémizmu, chodíte, konšpirujete, búrite, vy šírite zlobu. Deformujete históriu. To ste vy, to ste vy! Ďakujem.
48. schôdza NR SR - 2.deň - B. popoludní
Dátum: 2021-10-20
Poslanec: Krúpa, Juraj (OĽANO)
Druh vystúpenia: Vystúpenie s faktickou poznámkou

70. Áno, ďakujem. Najprv k pánovi Kotlebovi. Zo zákona by sa tento policajný prezident nemal oboznamovať s utajovanými skutočnosťami. To sú utajované písomnosti a podobne, čo znamená, že je značne limitujúce, pokiaľ naozaj vyberieme nejakého kandidáta na funkciu policajného prezidenta, ktorý previerku nemá. Previerka na prísne tajné trvá zhruba 6 až 9 mesiacov, zhruba niekde v tomto rozmedzí, tam sa ponecháva priestor, pretože často môže dochádzať aj k situáciám, kedy človek musí doplňovať nejaké ďalšie informácie a podobné záležitosti. Čiže tam sa ponecháva nejaký priestor. V tomto zmysle môže sa to skrátiť, ja neviem, ale môže sa to skrátiť možno o mesiac, o dva, ale či to urobí nejaký zásadný rozdiel, v tomto nevidím. Čo sa týka tých pripomienok, čo, čo mi podali pán kolega Suja alebo pán kolega Mazurek, áno, má pravdu. Týka sa to, samozrejme, aj policajného prezidenta, alebo bývalého prezidenta Kovaříka a detto, je to tá istá situácia, kedy bola s inými predošlými, že keby sa ten nerozhodol odstúpiť, a predstavte si, že by došlo k nejakým komplikáciám v rámci výboru pre obranu a bezpečnosť, že by nebol odvolaný, tak dodnes by v podstate mal právo pôsobiť ako policajný prezident, pretože by nebol odvolateľný. Minister by s ním nič nemohol urobiť. Práve preto je táto novela tu. A ono, čo sa týka tej kritiky toho, že, tam treba uvedomiť si jednu vec, že opozícia vtedajšia, hlavne čo týka OĽANO, kritizovala, samozrejme, ten výber, ale hľadala aj iné možnosti, ako je tento výber, ktorý sme tu mali aj v minulosti. Išlo o to, že sa v podstate ukázalo, že aj touto voľbou sa koľkokrát nedá ani zabrániť tomu, že človek, ktorý môže mať niečo na rováši, ľudovo povedané, alebo môže, mohol spáchať nejaký trestný čin, že tým výberom v rámci, alebo tým híringom a v rámci výboru pre obranu a bezpečnosť sa takému niečomu nemusí podariť zabrániť a môže dôjsť aj k takýmto zásadným chybám.
48. schôdza NR SR - 1.deň - B. popoludní
Dátum: 2021-10-19
Poslanec: Krúpa, Juraj (OĽANO)
Druh vystúpenia: Vystúpenie s faktickou poznámkou

24. Ďakujem veľmi pekne. Ako sme si tu už zvykli za tie, za ten čas, čo tu kotlebovci sedia, zase to bolo splietanie, odbáčanie od témy, kombinovanie nekombinovateľného. Máme tu zákon ohľadne povyšovania a z tohto sme skočili k očkovaniu. Vy ste monotematickí. Vy nemáte už inú tému, ste zúfalí. Vy si myslíte, že nejaký MOVIR, nejaký senzor tu bude nejakým spôsobom (povedané so smiechom) detegovať a selektovať očkovaných a neočkovaných. Vy ste tu najprv strašili čipovaním, že ste sa to dočítali v Evanjeliu podľa Jána, čipovanie hej? A ja teraz sa pýtam, to tie senzory, tie ste sa v ktorom Evanjeliu dočítali? Podľa Mariana? Chodíte tu, špiníte, bludy rozprávate, strašíte ľudí. Len hovadiny. Už prosím vás, aspoň trocha rozumu do tej hlavy dostaňte. Ďakujem. (Potlesk.)
40. schôdza NR SR - 5.deň - B. popoludní
Dátum: 2021-09-23
Poslanec: Krúpa, Juraj (OĽANO)
Druh vystúpenia: Vystúpenie s faktickou poznámkou

98. Ďakujem. Očista spoločnosti nie je beh na krátku trať, bude to trvať dlho. Títo páni to vedia. A vedia, že to bude dlhý boj a budú ho bojovať, budú ho bojovať úpenlivo zo všetkých síl, pretože vedia, že majú problém. Ten problém nie je Roman Mikulec, ten problém je to, čo robili tých dvanásť rokov. S týmto musia žiť, s týmto budú musieť aj zakapať. A to ich, bohužiaľ, čaká, je mi to ľúto. Každý, každý si je strojcom vlastného osudu. Vy ste si vybrali túto cestu, cestu korupcie, budovania vlastných vašich ľudí. Systém, ktorý krivil spravodlivosť, zničil systém polície, ktorá je v klanovom rozložení a dávať to dokopy trvá strašne dlho. Všetko toto, čo ste rozložili, zneužívate teraz v boji, ktorý sa snažíme, a to je náprava tejto spoločnosti. Oportunizmus, ktorý vo vás je, a tá bezbrehá pýcha je odporná. Hanbite sa!
40. schôdza NR SR - 1.deň - B. popoludní
Dátum: 2021-09-16
Poslanec: Krúpa, Juraj (OĽANO)
Druh vystúpenia: Vystúpenie v rozprave

38. Ďakujem veľmi pekne. Vážený pán predsedajúci, dovoľte, aby som ako spravodajca vystúpil a predniesol túto správu spravodajcu o výsledku prerokovania tohto návrhu vo výboroch. Výbor Národnej rady Slovenskej republiky pre obranu a bezpečnosť ako gestorský výbor k návrhu na dočasné rozšírenie zapojenia Slovenskej republiky do vojenskej operácie EUNAVFOR MED IRINI podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 670 z 31. augusta 2021 pridelil návrh na dočasné rozšírenie zapojenia Slovenskej republiky do vojenskej operácie EUNAVFOR MED IRINI na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Zahraničný výbor Národnej rady Slovenskej republiky o predmetnom návrhu nehlasoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov nebol uznášaniaschopný. Výbor Národnej rady Slovenskej republiky pre obranu a bezpečnosť návrh na dočasné rozšírenie zapojenia Slovenskej republiky do vojenskej operácie EUNAVFOR MED IRINI prerokoval a hlasovaním odporučil Národnej rade Slovenskej republiky na základe čl. 86 písm. l) Ústavy Slovenskej republiky vysloviť súhlas s dočasným rozšírením zapojenia Slovenskej republiky do vojenskej operácie EUNAVFOR MED IRINI. Prílohou tejto správy je návrh na uznesenie Národnej rady Slovenskej republiky. Ďakujem, pán predsedajúci, skončil som, otvorte, prosím, rozpravu.
35. schôdza NR SR - 2.deň - B. popoludní 2
Dátum: 2021-07-24
Poslanec: Krúpa, Juraj (OĽANO)
Druh vystúpenia: Vystúpenie s faktickou poznámkou

119. Keď tu Čepček povie, že moje telo, moja voľba, ja som si myslel, že sa od smiechu prepadnem niekde tu zo stoličky, pretože moje telo, moja voľba platí asi len pre neho, a keď už sa tu bavíme o ženách aj ich tele a ich voľbe, tak tam to neplatí. Ale pri celom tom prejave ma napadol Švejk, ktorý hovorieval: „Blbí lidi – taky lidi.“ Ďakujem.
35. schôdza NR SR - 2.deň - A. dopoludnia
Dátum: 2021-07-24
Poslanec: Krúpa, Juraj (OĽANO)
Druh vystúpenia: Vystúpenie s faktickou poznámkou

50. Ďakujem. Pán poslanec Kotleba, môžem sa opýtať, akú značku to máte na sebe? To je podprsenka, to bude Wonderbra alebo Victoria´s Secret? Nejak tak to vyzerá, aspoň tak mi to príde, keď ste teraz vystupovali, tak som nevedel identifikovať, ktorá to je značka. Možno nám to nejak vysvetlíte alebo oboznámite nás s tým. Ešte jedna vecička. Viete, celá tá vaša sféra, tuto čo ste, vyslovene môžem povedať s úplným kľudom a prehľadom, že vaším duševným športom je deštrukcia. Vy ste vyslovene ľudia, ktorí na rovinu, vy nemáte rozhľad ani vedeckú vytríbenosť a ste vyslovene zakaždým podrobení takým tým okamžitým dojmom, ktoré prídu, a tým pádom vlastne nie ste schopný reálne vnímať tú slovenskú realitu, ktorá tu je a čo by si vyžadovala, ale vyslovene vychádzate z takého vášho fantasticko-idealistického stanoviska popierať všetko, čo sa na tom vedeckom poli vytvorilo, stavajúc sa do pozície akože zástancov Slovenska. No, slovenskej veci len škodí. Viete, najväčšie nešťastie ľudí, ako ste vy, je polovzdelanosť a to, že dokážete len pohŕdať a rúcať. Lenže na malé veci nie je vôľa a na veľké niet darov. Takže už je čas, aby sa konečne Najvyšší súd nad vami zamyslel, že kde to niekde väzí.
25. schôdza NR SR - 5.deň - B. popoludní - 30.03.2021
Dátum: 2021-03-30
Poslanec: Kozelová, Monika (OĽANO)
Druh vystúpenia: Vystúpenie s faktickou poznámkou

143. K pánovi poslancovi Kazdovi. Ja si myslím, že hovoriť o ochrane životného prostredia, o klíme nie je nikdy dosť, po prvé. Po druhé si zároveň myslím, že čím viac sa to naše deti budú učiť, tým to bude lepšie, pretože oni tu budú žiť po nás. Ja tu už žiť nebudem. Je to o nich a o ich planéte. Takže ďakujem za poznámku, ale napriek tomu nesúhlasím s vami, prepáčte mi. Ďakujem.
25. schôdza NR SR - 2.deň - B. popoludní
Dátum: 2021-03-17
Poslanec: Kozelová, Monika (OĽANO)
Druh vystúpenia: Vystúpenie s faktickou poznámkou

20. Ja by som chcel tiež rovnako poďakovať, pretože toto je niečo, čo, v čom aj ja som bola predtým, ako som prišla do parlamentu, to znamená, jednak ma trápili niektoré otázky, ktoré sa týkali samotnej živnosti, a zároveň sme prevádzkovali charitatívnu reštauráciu, čiže viem, o čom hovorili kolegovia. Ja by som sa rovnako prikláňala k tomu, čo povedali, povedali kolegovia poslanci, to znamená, že naozaj možno, možno presnejšie zadefinovať tie, tie zatváracie hodiny, a ak by sa toto spravilo, myslím si, že to bude jeden z naozaj veľmi, veľmi dobrých zákonov. Takže ja by som sa tiež k tomu prikláňala a ďakujem vám za, za naozaj dobrú prácu v tomto smere. Ďakujem.
24. schôdza NR SR - 2.deň - A. dopoludnia
Dátum: 2021-02-25
Poslanec: Kozelová, Monika (OĽANO)
Druh vystúpenia: Vystúpenie s faktickou poznámkou

59. Pán poslanec, vy ste hovoril niečo o tom, že nemáme dáta. Predpokladám, že ste nadväzovali na pána Kollára, matematika analytika, hej? Tak teraz vám niečo prečítam od iného matematika, ktorý odpovedá na pána Kollára. Kolega Kollár povedal, že odpoveď na otázku, čo sa deje okolo pandémie na Slovensku, je: neviem. V skutočnosti to nevie on. Chýbajú nám absolútne kľúčové dáta, aby sme vedeli vyhodnotiť aj efekt našich opatrení. Naozaj? Tak prosím kolegu, aby navštívil stránku Inštitút zdravotných analýz COVID-19, dáta, kde nájde dáta, vymenováva všetky dáta, ktoré pán Kollár nevie, ale on ich našiel. Ďalej tvrdil, netušíme koľko ľudí prichádza do nemocníc ako noví pacienti a koľko ich odchádza. Tak sa pozrime na to. Stačí vojsť do sekcie Hospitals a tam nájdete až osem rôznych dátových zdrojov, mne stačil úplne prvý, lebo som dostal komplet všetky analýzy, kde nájdete príjem, prepustenie COVID-pacientov po dňoch, a to od samého začiatku pandémie. Predpokladám, že ich rozdiel bude počet aktuálne hospitalizovaných, čiže k 16. 2. to bolo 3 835 pacientov. Veď číslo je v intervale, takže asi je to v poriadku. Dovolím si tvrdiť, že jeho prednášky majú výrazne väčšiu chybu, kedy začínajú a kedy končia oproti rozvrhu. Samozrejme, všetky údaje sa nahadzujú do NIS - nemocničný informačný systém. To, že kolega Kollár k nim nemá prístup, tak to je podľa mňa len dobre. S odpustením, kolega nemá s praxou veľa skúseností a vidno to aj na jeho výstupoch. A ak sa teda chce niečo dozvedieť a teda tie analýzy mu stále nesedia, lebo on nevie, tak nech sa spýta tých, čo vedia. A keď nemá takéto kontakty, tak mu odporúčam napríklad zhodnotenie patológa Palkoviča, ktorý mu určite zásadne pomôže link na Nový čas, pardon, na Denník N. Už to nie je dvoj, dvojtýždňový cyklus, hovorí pán profesor Palkovič, ktorý sme videli na začiatku druhej vlny dva... (Prerušenie vystúpenia časomerom.)
23. schôdza NR SR - 7.deň - A. dopoludnia
Dátum: 2021-02-05
Poslanec: Kozelová, Monika (OĽANO)
Druh vystúpenia: Vystúpenie s faktickou poznámkou

126. Pani poslankyňa, ja vám veľmi pekne ďakujem za to, že ste sa naozaj niekoľko rokov pokúšali o to, aby tento zákon prišiel do platnosti. A naozaj som hrdá na to, že tu sedím v tomto čase, kedy pevne verím, že tento zákon schválime. Ja poznám tie situácie, kedy skutočne starí ľudia napríklad lieky, ktoré mali jesť každý deň, jedli každý štvrtý deň len preto, že jednoducho na to, aby ich jedli každý deň, nemali. Poznám veľmi dobre situáciu, keď si stará pani pred lekárňou, a toho som bola svedkom, stála pred dverami a plakala, pretože nemala na doplatok. Takže pre mňa je tento zákon jeden z najdôležitejších, ktoré sa prijmú počas tohto volebného obdobia. A ešte raz chcem poďakovať všetkým, ktorí ho pripravili. Ja pevne verím, že ho uvedieme do života. Ďakujem.
23. schôdza NR SR - 6.deň - B. popoludní
Dátum: 2021-02-04
Poslanec: Kozelová, Monika (OĽANO)
Druh vystúpenia: Vystúpenie s faktickou poznámkou

124. Pán podpredseda, ja ďakujem za ten príspevok. Ja pevne verím, že vás naozaj vypočujú a že tá situácia naozaj nebude taká, ako hovoril pán kolega Suja, že skutočne... (Prerušenie vystúpenia predsedajúcim.) Laurenčík, Milan, podpredseda NR SR Pani poslankyňa, musíte reagovať na predrečníka. Kozelová, Monika, poslankyňa NR SR ...hej, ja reagujem, len s upozornením. Vy ma máte rád, pán podpredseda, neustále... (Prerušenie vystúpenia predsedajúcim.) Laurenčík, Milan, podpredseda NR SR Mám vás rád, lebo nereagujete nikdy na predrečníka, ale na niekoho iného. Kozelová, Monika, poslankyňa NR SR Nie, vy ma totiž nepočúvate. Takže ja pevne verím, že vás naozaj vypočujú a že skutočne nebude na tom koncovom užívateľovi visieť to, čo sa snaží pán minister svojím zákonom dosiahnuť, aby sa znížila dépeháčka. Ja chápem aj rozumiem tomu, že je to dôležité a hlavne pre tie staršie ročníky, ale možno by bolo fajn pozrieť sa na to, v akom stave je naša ekonomika a či na to máme. Takže ďakujem. Ale súhlasím úplne.
23. schôdza NR SR - 6.deň - A. dopoludnia
Dátum: 2021-02-04
Poslanec: Kozelová, Monika (OĽANO)
Druh vystúpenia: Vystúpenie s faktickou poznámkou

79. Pán poslanec, ja som vravela, že nie, že, samozrejme, neberiem to ako niečo zásadné pri naštartovávaní gastrobiznisu. Ja som vravela, že to považujem za jeden, jeden z možných pomocných krokov. Je asi vidno, že ste nema... neriešili žiadne gastrozariadenie, ale ja som riešila gastrozariadenie a to gastrozariadenie žilo z tých lístkov, pretože ľudia, ktorí k nám prichádzali na obed, drvivou väčšinou platili práve gastrolístkami. Čiže myslím si, že... úprimne, tie gastrolístky nútili tých ľudí chodiť na tie obedy, čo teraz nebude až tak úplne pravda, lebo človek si radšej možno tie peniaze, ktoré dostane, ktoré si vyberie, použije na niečo iné a jedlo si bude nosiť z domova. V pohode, ale myslím si, že gastropriemysel nám padá na ústa, padol nám na ústa a potrebujeme ho naštartovať. Mnoho z tých prevádzok už bolo, bolo nútených zatvoriť, pretože tá pomoc štátu nie je až tak skvelá, ako, ako... ale nedokážeme to urobiť, peniaze v tejto krajine nie sú, však netvárme sa, že sú, nie sú. Ale keď by to malo trochu pomôcť, trochu pomôcť tomu gastropriemyslu, ja by som sa prikláňala k tomu, aby sme to naozaj nechali do konca roka. Ja nehovorím nastálo, hej? Do konca roka a po konci roka už od nového roka poďme do systému, ktorý je pred nami v podobe nového zákona. Čiže asi toľko k tomu.
23. schôdza NR SR - 6.deň - A. dopoludnia
Dátum: 2021-02-04
Poslanec: Kozelová, Monika (OĽANO)
Druh vystúpenia: Vystúpenie v rozprave

75. Vážené kolegyne, vážení kolegovia, ja budem tiež krátka v podstate. Ja som mala problém s materiálom, ktorý vybehol, kde účinnosť tohto zákona bola od 31. marca, myslím. To už som teda na klube sa dozvedela, že to tak nebude, že to tak bude od 1. januára nasledujúceho roku. A ja vám poviem prečo. Je pravda, že v spoločnostiach, ktoré riešia tieto lístky, pracuje množstvo ľudí a pri komunikácii nielen s gastroprevádzkami, ale aj s firmami, ktoré tieto gastrolístky editujú, bol problém, v zásade problém v tom, že jednak mali už nakúpené papiere, ktoré sú pre nich ceniny, mali ich nakúpené dopredu, prišlo by k veľkým stratám, to je jedna vec. A druhá vec, prišlo by k stratám pracovných miest zamestnancov, čo, ktorých je zhruba tristo, ktorí v týchto spoločnostiach pracujú, čo si nemyslím, že v tomto čase, čase pandémie, by bolo dobré, aby ďalších tristo ľudí prišlo o zamestnanie. Oni sú zmierení s tým, že tento zákon je, bude prijatý, len im išlo o to, aby mali dostatočný čas na to, aby sa pripravili. Pre nich príprava znamená začať s tým od budúceho roku. Ja v podstate nemám žiaden problém s týmto zákonom, len chcem upozorniť na to, že to niečo spraví aj v tej spoločnosti. Okrem toho, že budú, že by vznikali nejaké problémy s prepúšťaním týchto zamestnancov, to vidím ako problém aj pri snahe znovu naštartovať gastropriemysel, pretože pravda je, že väčšina nie z nóbl, ale skôr z tých stredných a menších podnikov, ktoré majú kuchyne, žijú z tzv. menučiek, a tie menučká, na tie menučká, tie menučká si ľudia kupujú obvykle cez obed a obvykle ich k tomu núti to, že dostávali, dostávajú do ruky lístky, hej? V podstate áno, je pravda, že časť ľudí tie lístky používa na nákup potravín v potravinách, ale veľká časť, a teraz to hovorím ako človek, ktorý rovnako ako môj kolega prevádzkoval charitatívnu reštauráciu, kde vlastne zo zisku my sme zakupovali zdravotné pomôcky pre postihnuté deti a tiež sme skončili, pretože sa to nedalo ďalej ťahať, ale skutočne aj my sme žili z tých lístkov a z tých obedov. Čiže ja sa prikláňam k tomu, aby, a teda aj som rada, že to nebude ihneď, že nám ešte zostane nejaký čas pre prevádzky, ale aj pre majiteľov tých firiem, ktoré distribuujú tie lístky, aby dokázali riešiť svojich zamestnancov a že nám zostáva trochu čas. Ja nehovorím, aby sme naštartovali naspäť, naspäť gastropriemysel, ja nehovorím, že to bude nejaké zlomové a že teraz jedine gastrolístky nám zachránia gastropriemysel, nie je to pravda, ale určite to dopomôže. Takže ja vám veľmi pekne ďakujem a to je všetko, čo som chcela k tomu povedať.
23. schôdza NR SR - 4.deň - A. dopoludnia
Dátum: 2021-01-29
Poslanec: Kozelová, Monika (OĽANO)
Druh vystúpenia: Vystúpenie s faktickou poznámkou

107. Ja chcem tiež poďakovať pani poslankyni za to, že vyzdvihla boj samospráv s marketingovými spoločnosťami, lebo to je skutočne podľa môjho názoru pre celú republiku ten najväčší boj. Dôležitosť bezpečnosti cestnej premávky už spomenula moja, moja kolegynka Janka Garstková. Ja som rada, že to prichádza opäť do pléna a opäť do parlamentu, pretože tento boj je nekonečný, tak ako spomenula Zitka Pleštinská, a niekoľkoročný a naozaj tie samosprávy potrebujú evidentne pomoc, pomoc práve z parlamentu, pretože samé si s tým nedokážu poradiť. Ja ďakujem Tomášovi, že s tým návrhom prišiel, aj s ľuďmi, ktorí to s ním spolupredkladajú. A hlavne v Bratislave to je skutočne, skutočné zúfalstvo, nejdem spomínať križovatku pri zoologickej záhrade, kde to je úplná katastrofa. Ale čo je najhoršie, tak ja mám skôr pocit už, že na vidiek, na vidieku je ten smog omnoho, omnoho viditeľnejší ako v Bratislave, lebo ja keď si spomeniem na cestu z Bratislavy do Brezna, hneď za Banskou Bystricou pri tom výjazde ani neviem, že je niekde nejaká odbočka na nejakú dedinu zato, že vidím všetky bilbordy na svete, lebo tá tabuľka o názve obce, do ktorej som chcela odbočiť, bola taká malá, že som ju nedokázala ani vidieť. Takže považujem to za jeden z veľmi dôležitých zákonov a ďakujem, že sa dostal do pléna.
23. schôdza NR SR - 3.deň - B. popoludní
Dátum: 2021-01-28
Poslanec: Kozelová, Monika (OĽANO)
Druh vystúpenia: Vystúpenie s faktickou poznámkou

211. V podstate pani poslankyňa Zemanová to vysvetlila. Teraz k pánovi poslancovi Kotlebovi, lebo skutočne tým som len chcela povedať, že okrem toho, že sa nám tu kopia takéto autá, plus sú k tomu, plus je tu ešte k tomu kopa vrakov, ktoré naozaj, a resp. áut, ktoré stoja na miestach, zaberajú miesta, nemajú ŠPZ-tky, a v podstate ide o to, aby sme dokázali my riešiť takéto, takéto autá, a ten systém vytvorený je práve prijatím toho, tohto zákona by sme, by sme celý ten systém naštartovali a veľmi by nám to pomohlo v Bratislave, čiže skutočne ide tak, ako povedala pni poslankyňa Zemanová, o tieto autá. To bolo len na dokreslenie, to je celé, ďakujem.
23. schôdza NR SR - 3.deň - B. popoludní
Dátum: 2021-01-28
Poslanec: Kozelová, Monika (OĽANO)
Druh vystúpenia: Vystúpenie v rozprave

203. Vážené kolegyne, vážení kolegovia, možno sa zdá niekomu, že otázka odťahovej služby je fakt smiešna na to, aby sa riešila v parlamente, ale verte mi, pokiaľ by ste žili v Bratislave, smiešne to vôbec nie je. Hlavne v poslednom období, kedy skutočne Bratislava zažíva absolútny nápor ľudí, ktorí sem prichádzajú pracovať a nemajú tu trvalé bydlisko, napriek tomu tu žijú celoročne. A to nie je to jediné, kedy, čo nám robí problémy, problémy nám robia napríklad aj ľudia, ktorí chodia pracovať do zahraničia, obvykle do Rakúska, do Nemecka, prichádzajú na autobusové, na autobusové a vlakové stanice autami zo svojich obcí a miest. Auto odstavia, niekedy aj na dva, na tri mesiace, nechajú ho stáť na parkovacom mieste a odídu do zahraničia. Keď sa vrátia, potom si zase po dvoch, po troch mesiacoch to auto zase vezmú a jednoducho je to úplne šialené v Bratislave bývať. Verte nám, my nechceme, aby Bratislava takýmto spôsobom fungovala. Musím si spomenúť na náš posledný poslanecký klub (ruch v sále a zaznievanie gongu), keď kolegovia sa pýtali, že však teda aby bolo Bratislava, aby bolo hlavné mesto niekde inde aj so všetkými tými úradmi, a my sme povedali, že s radosťou. Skutočne, pretože, verte tomu, nie je to, nie je to sranda, preto vás veľmi, veľmi prosím o to, aby ste nám tu trošku pomohli, toto je veľmi dôležité. Ja bývam v mestskej časti Ružinov, čo je druhé najväčšie, druhá najväčšia mestská časť v Bratislave, a skutočne máme problémy s tým, že jednoducho nedokážeme odťahovať autá na, na triedach III. a na cestách III. a IV. triedy, a na to, aby sme to mohli dokázať, sme nútení si objednávať externé firmy, za ktoré platíme napriek tomu, že v podstate mestská odťahová služba skutočne má kapacity na to, aby obslúžila aj, aj to tretie a štvrté, teda cesty III. a IV. triedy, a to je asi zhruba všetko. Ja myslím, že to nie je žiaden rozš..., nejaký široký, širokospektrálny zákon, ale pre Bratislavu v skutočne v tom stave, v akom sa momentálne nachádzame, veľmi dôležitý, a ak teda ešte pripomeniem, že v Bratislave celoročne žije o 150-tisíc ľudí viac, ako, ako platia do Bratislavy podielové dane, tak toto je to minimum, o čo vás prosím, aby ste nám pomohli vyriešiť. Takže ďakujem a poprosím vás, všetci aby ste zahlasovali za ten zákon. Vďaka.
23. schôdza NR SR - 2.deň - B. popoludní
Dátum: 2021-01-27
Poslanec: Kozelová, Monika (OĽANO)
Druh vystúpenia: Vystúpenie s faktickou poznámkou

100. Pán poslanec, pardon, pán podpredseda, nemocnice do roku 2026, no že to nezasahuje do nášho volebného obdobia. Prosím vás, čo to je za postoj, by som sa spýtala. Dnes vidíme, v akom stave sa naše zdravotníctvo sa nachádza, dnes to vidíme veľmi dobre. A to je, pán podpredseda, vaša vizitka. Ako je možné, pán podpredseda, že okres Poltár napríklad nemá ani okresnú nemocnicu. Ako je možné, že väčšina nemocníc, väčšinu nemocníc ste odovzdali do rúk Pente, ako je možné, že ste ich predali ako nemocnice, ktoré vyrábali dlh a ako je možné, že tie isté nemocnice zrazu vykazujú zisky? Ako sa to stalo? Toto by ma zaujímalo, pretože na toto odpoveď neviem. Aká bola vaša stratégia? Ja som presvedčená o tom, že odpoveď na túto otázku vie každý z nás, takže ja, naopak, ďakujem za tú stratégiu, ktorá sa načrtá, lebo verím tomu, že zachránime podstatne viac životov, ako je tomu teraz. Ďakujem.